*****

ΚΑΝΟΝΙΣΜΟΣ (ΕΟΚ) αριθ. 2287/81 ΤΗΣ ΕΠΙΤΡΟΠΗΣ

της 7ης Αυγούστου 1981

περί τρίτης τροποποιήσεως του κανονισμού (ΕΟΚ) αριθ. 2254/80 περί των λεπτομερειών εφαρμογής της αποστάξεως υποπροϊόντων οινοποιήσεως για την αμπελουργική περίοδο 1980/81

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 39 παράγραφος 7 και το άρθρο 65,

τον κανονισμό (ΕΟΚ) αριθ. 878/77 του Συμβουλίου της 6ης Απριλίου 1977 περί των τιμών συναλλάγματος που πρέπει να εφαρμοσθούν στο γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 850/81 (4), και ιδίως το άρθρο 4 παράγραφος 3 και το άρθρο 5,

Εκτιμώντας:

ότι το άρθρο 9 του κανονισμού (ΕΟΚ) αριθ. 2254/80 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3246/80 (6), έχει προβλέψει ότι η απόσταξη πρέπει να λήξει την 31η Αυγούστου 1981· ότι, συνεπεία της σημασίας των διαφόρων μέτρων αποστάξεως κατά τη διάρκεια της παρούσας περιόδου και λαμβανομένης υπόψη της θερινής περιόδου που επέφερε επιβράδυνση στις δραστηριότητες των διυλιστηρίων, μη δυναμένων αυτών να τηρήσουν την προβλεπόμενη προθεσμία· ότι κρίνεται σκόπιμο να παραταθεί επί ένα μήνα η προθεσμία για την πραγματοποίηση των ενεργειών αποστάξεως· ότι πρέπει, κατά συνέπεια, λόγω της παρατάσεως αυτής, να προσαρμοσθούν ορισμένες άλλες ημερομηνίες, ο καθορισμός των οποίων εξαρτάται από την προθεσμία της αποστάξεως·

ότι, για να αποφευχθεί, αφ' ενός, οιαδήποτε διάκριση έναντι ορισμένων παραγωγών καί, αφ' ετέρου, οιοδήποτε σφάλμα ερμηνείας, όσον αφορά τις αντιπροσωπευτικές τιμές που εφαρμόζονται δυνάμει του κανονισμού (ΕΟΚ) αριθ. 373/78 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1943/78 (8), και τον κανονισμό (ΕΟΚ) αριθ. 1054/78 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 1380/80 (10), πρέπει να διευκρινισθεί ότι η αντιπροσωπευτική τιμή που εφαρμόζεται παραμένει η αυτή για όλες τις πράξεις αποστάξεως που πραγματοποιούνται στο πλαίσιο του κανονισμού (ΕΟΚ) αριθ. 2254/80·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2254/80 τροποποιείται ως ακολούθως:

1. Στο άρθρο 4 παράγραφος 1, η ημερομηνία «31 Ιουλίου 1981» αντικαθίσταται από την ημερομηνία «31 Αυγούστου 1981».

2. Στο άρθρο 4 παράγραφος 3, η ημερομηνία «31 Αυγούστου 1981» αντικαθίσταται από την ημερομηνία «31 Οκτωβρίου 1981».

3. Στο άρθρο 4 παράγραφος 4, η ημερομηνία «31 Αυγούστου 1981» αντικαθίσταται από την ημερομηνία «15 Οκτωβρίου 1981».

4. Στο άρθρο 9, η ημερομηνία «31 Αυγούστου 1981» αντικαθίσταται από την ημερομηνία «30 Σεπτεμβρίου 1981».

5. Στο άρθρο 11 παράγραφος 3, η ημερομηνία «1 Οκτωβρίου 1981» αντικαθίσταται από την ημερομηνία «1 Δεκεμβρίου 1981».

6. Προστίθεται το ακόλουθο άρθρο 12α:

«Άρθρο 12α

Η αντιπροσωπευτική τιμή που εφαρμόζεται για τη μετατροπή σε εθνικό νόμισμα των τιμών και ποσών που αναφέρονται στον παρόντα κανονισμό είναι εκείνη που εφαρμόζεται την 16η Δεκεμβρίου 1980.» .

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 7 Αυγούστου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 360 της 31. 12. 1980, σ. 18.

(3) ΕΕ αριθ. L 106 της 29. 4. 1977, σ. 27.

(4) ΕΕ αριθ. L 90 της 4. 4. 1981, σ. 1.

(5) ΕΕ αριθ. L 227 της 29. 8. 1980, σ. 15.

(6) ΕΕ αριθ. L 341 της 16. 12. 1980, σ. 20.

(7) ΕΕ αριθ. L 53 της 24. 2. 1978, σ. 7.

(8) ΕΕ αριθ. L 221 της 12. 8. 1978, σ. 5.

(9) ΕΕ αριθ. L 134 της 22. 5. 1978, σ. 40.

(10) ΕΕ αριθ. L 140 της 5. 6. 1980, σ. 57.